== Sjælen ==
Húgr var den nordiske ækvivalent til det moderne begreb [[sjæl]]. Man forestillede sig, at den under visse omstændigheder kunne agere uafhængigt af kroppen, hvor den kunne antage andre skikkelser, fx dyrs ([[hamskifte]]). Dette skete som regel mens kroppen var i dvale eller i en dyb søvn. I dyreform kunne sjælen kaldes en [[fylgje]] og agere som et alterego.<ref>Ström (1985) s. 205-206</ref> Men fylgjen kunne også opfattes som en slags sjæl for hele ætten.<ref>Schjødt (1999a) s. 49</ref> Sjælerejser til den guddommelige sfære var også et helt centralt element i [[sejd]]ritualerne. De foregik ved, at en person bragte sig selv i trance, hvorpå sjælen kunne forlade kroppen og nu var i stand til at kommunikere med guddommelige væsner.
Folkeminde